شه‌فه‌ق نيوز/ نرخ نه‌فت خام له‌ بازاڕه‌يل جه‌هانى روێ له‌ به‌رزه‌وبوين كرد دوياى ئه‌و په‌لاماره‌ ك جياخوازه‌يل يه‌مه‌نى ئه‌نجامى دان ئه‌را بان دامه‌زرياگيگ نه‌فتى له‌ سعوديه‌ له‌ سه‌ره‌تاى ئى هه‌فته‌، يه‌يش له‌وه‌ختيگ بازرگانه‌يليش گه‌ردنه‌ شوون به‌ڵگه‌يليگ له‌بان ئه‌وه‌گ گرژيه‌يل بازرگانى ناونى چين و وڵاته‌يل يه‌كگرتگ دوير نيه‌ روێ له‌ داوه‌زين بكا.
وه‌گووره‌ى ئاژانسه‌يل جه‌هانى/ نرخ نه‌فت خام برنت64 سه‌نت داوه‌زيه‌ ك ئه‌كاده‌ نزيكه‌ى 1.1٪ و هه‌ر به‌رميليگى ره‌سيه‌سه‌ 59,28 دۆلار له‌ سه‌عات 0255 وه‌ وه‌خت گرينتش.
نرخ نه‌فت خام ئه‌مريكايش 55 سه‌نت داوه‌زێ ك ئه‌كاده‌ 1% و هه‌ر به‌رميليگى ره‌سيه‌ 55,42 دۆلار.
جى باسه‌، په‌لامار وه‌ ته‌ياره‌ى بى ته‌ياره‌وان ك له‌لايه‌ن جه‌ماعه‌ت حوسيه‌يل ئه‌نجام دريا ئه‌را بان سه‌رچه‌وه‌يگ نه‌فتى له‌ خوه‌رهه‌ڵات شانشين عه‌ره‌بى سعودى بويه‌ هووكار كه‌فتنه‌وه‌ى ئاگر له‌ كێڵگه‌يگ غاز و يه‌يش گرژێ له‌لى كه‌فته‌و له‌ خوه‌رهه‌ڵات ناوين.
